**RAZPIS ZA FOTOGRAFSKI NATEČAJ KRAJINSKEGA PARKA GORIČKO**

**Kje so bivali naši dedje in babice?**

Javni zavod Krajinski park Goričko razpisuje **9. Fotografski natečaj Goričkega na temo premične in nepremične kulture dediščine.** Na natečaju lahko sodelujejo vsi, ki se ljubiteljsko ali profesionalno ukvarjajo s fotografijo (razen organizatorjev natečaja in njihovih družinskih članov ter članov žirije).

I. kategorija: **Učenci osnovni šol**

II. kategorija: **Mladostniki in odrasli**

**TEMA NATEČAJA:**

Naš življenjski slog je vse hitrejši in tako le redko opazimo, da se tudi naše okolje hitro spreminja. Kar je bilo še nedolgo nazaj nekaj vsakdanjega in običajnega, postaja vse večja redkost, posebnost, skratka del preteklosti. V Krajinskem parku Goričko se skupaj z vami trudimo ohranjati naravo. Da pa bi ohranili tudi delček zgodovine, smo se odločili, da bo tema 9. Fotografskega natečaja Kulturna dediščina v Krajinskem parku Goričko.

**Fotografije naj prikazujejo, kako so živeli naši predniki:**

- kje so bivali (stare hiše, mlini, gradovi, dvorci...),

- kako so kmetovali (staro kmečko orodje, pripomočki, stroji…),

- kje in kako so nastajali rokodelski izdelki (lončarstvo, pletarstvo, sodarstvo, kolarstvo, slamokrovstvo...),

- kje so redili živino in shranjevali kmetijske pridelke (stari hlevi, "gümle", "simbe", "üte"…),

- mestni pridih v vaškem okolju,

- polpreteklo zgodovino,

- ...

**POGOJI ZA ODDAJO FOTOGRAFIJ:**

* **Fotografija mora biti posneta na območju Krajinskega parka Goričko** **(ob poslani** **fotografiji mora biti naveden naslov fotografije in kraj fotografiranja - glej prijavnico),**
* **fotografija je lahko stara do 10 let (ob poslani fotografiji mora biti naveden datum nastanka fotografije med 2007 in 2017),**
* **fotografija mora imeti izvorno ločljivost minimalno 1600 x 1200 svetlobnih točk (pixlov),**
* **fotografija je lahko posneta v barvni ali črno-beli tehniki in mora biti zapisana v JPG formatu,**
* **fotografija mora ustrezati temi razpisanega natečaja,**
* **vsak posameznik lahko odda največ pet (5) fotografij,**
* **ob fotografijah (lahko ena za vseh pet fotografij) mora biti priložena izpolnjena prijavnica**

**(v priponki na spletni strani).**

**PRIJAVA NA NATEČAJ IN NAČIN ODDAJE FOTOGRAFIJ:**

Fotografije in izpolnjeno prijavnico pošljite po e-pošti na naslov: **kristjan.malacic@goricko.info** ali na naslov: **Javni zavod Krajinski park Goričko,** **Grad 191, 9264 Grad**, s pripisom: **9. Fotografski natečaj Krajinskega parka Goričko.**

Žirija bo ocenila samo tiste fotografije, ki bodo prispele na sedež zavoda najkasneje do **1. 6. 2017 do 16.00.**

**AVTORSTVO FOTOGRAFIJ**

Udeleženci natečaja jamčijo, da so avtorji poslanih fotografij.

Avtorji poslanih fotografij s sodelovanjem na nagradnem natečaju dovoljujejo, da razpisovalec natečaja fotografije uporablja za različne namene v svojih promocijskih gradivih, (brošure, zloženke, spletne strani...) za razstavo v grajskih prostorih ali širše na območju parka.

Razpisovalec fotografskega natečaja se zavezuje, da bo vsaka objavljena fotografija avtorsko označena.

**IZBOR FOTOGRAFIJ IN ODPRTJE RAZSTAVE**

Iz vsake kategorije bo izbranih najmanj **20 fotografij**, ki bodo javnosti predstavljene na razstavi.

Najboljše fotografije iz vsake kategorije bodo nagrajene.

Izbor fotografij bo izvedel priznan slovenski fotograf **Tomo Jeseničnik**.

Odprtje razstave, razglasitev zmagovalnih fotografij in podelitev nagrad bo **9. 6. 2017 ob 17.00 na gradu Grad.**

Razstava fotografij bo na ogled do 30. 9. 2017.

Informacije: Kristjan Malačič, **T: 02 551 88 68, M: 041 670 956, e-pošta: kristjan.malacic@goricko.info**

**Objava na web: www.park-goricko.org/razpisi/2017 in pod Novice iz parka.**

|  |  |
| --- | --- |
| Pripravil: |  |
| Kristjan Malačič | Stanislava Dešnik |
| Grad, 21. marec 2017 | direktorica |